2008 m. Vokietijos Grand Prix

2008 m. Vokietijos Grand Prix – 10-tasis 2008 m. sezono Formulės 1 Grand Prix (GP), kuris vyko liepos 18-20 d. Hockenheimringo trasoje, Vokietijoje. Tai buvo 55-tas Vokietijos GP Formulės 1 istorijoje.

Prieš Grand Prix 
Pirmąją bolidų bandymų dieną (liepos 8 d.) greičiausias trasoje buvo atnaujintą McLaren vairavęs Lewis Hamilton. Antras liko Kimi Raikkonen (Scuderia Ferrari, 1:15.803), trečias - Nico Rosberg (Williams F1, 1:16.099) .

Antrąją bandymų dieną (liepos 9 d.) vėl geriausiai pasirodė Lewis Hamilton (McLaren, 1:14.872), o Nico Rosberg (2 vieta, Williams, 1:15.257) pasikeitė pozicijomis su Kimi Raikkonen (3 vieta, Ferrari, 1:15.296) .

Ferrari lenktynininkas Felipe Massa buvo greičiausias (1:14.989) paskutinę šios savaitės bolidų bandymų dieną (liepos 10 d.). Antras liko Jenson Button (Honda F1, 1:15.081), trečias - Heikki Kovalainen (McLaren, 1:15.289).

Orų prognozė 
Penktadienį bus debesuota, iki 20 laipsnių šilumos, vėjas 15-25 km/h ir 70 % tikimybė, kad treniruočių metu lis lietus. Šilčiausia bus šeštadienį, kuomet oro temperatūra gali siekti 22 laipsnius šilumos, vėjas 15-25 km/h, bet tądien žadama net 80 % lietaus tikimybė. Sekmadienį, lenktynių dieną, žadamas lietus po pietų, kai oras gali sušilti iki 19 laipsnių šilumos. Kritulių tikimybė vertinama 65 procentais.

Vokietijos GP tvarkaraštis

Penktadienio treniruotės

Pirmoji dalis 
Pirmoje penktadienio treniruočių dalyje greičiausi buvo McLaren komandos nariai - pirmas Lewis Hamilton'as (laikas 1:15.537), antras Heikki Kovalainen'as (1:15.666). Ferrari atstovai Felipe Massa (1:15.796) ir Kimi Raikkonen'as (1:16.327) užėmė atitinkamai trečią ir penktą vietas, o tarp jų įsiterpė Renault atstovaujantis ispanas Fernando Alonso (1:16.163).

Antroji dalis 
Antrose treniruotėse vėl geriausią laiką parodė britas Lewis Hamilton'as (1:15.025). Antrą ir trečią vietas užėmė Ferrari nariai Felipe Massa (1:15.722) ir Kimi Raikkonen'as (1:15.760).

Šeštadienio treniruotės 
Šeštadienio treniruotėse prieš kvalifikaciją greičiausias buvo suomių lenktynininkas Heikki Kovalainen (McLaren, 1:15.621). Antras buvo brazilas Felipe Massa iš Ferrari komandos (1:15.693), trečias – Lewis Hamilton (McLaren, 1:15.839).

Kvalifikacija 
Vokietijos GP kvalifikacijoje greičiausias buvo McLaren lenktynininkas Lewis Hamilton. Jo geriausias laikas paskutinėje kvalifikacijos dalyje – 1 min. 15.666 s. Ferrari lenktynininkas Felipe Massa liko antras (1:15.859), trečias – Heikki Kovalainen (McLaren, 1:16.143). Praeitų metų čempionas suomis Kimi Raikkonen iš Ferrari komandos, lenktynes pradės iš šeštosios vietos (1:16.389).

*-Starto vieta lenktynėse

Lenktynės 
Lenktynes iš pirmos vietos pradėjęs Lewis Hamilton'as jas nesunkiai laimėjo. Kiek netikėtai antrą vietą ir pirmąjį podiumą savo Formulės 1 karjeroje pasiekė brazilas Nelson Piquet jaunesnysis, pasinaudojęs saugos automobilio faze ir sustojęs boksuose vos vieną kartą. Kitas brazilas Felipe Massa su Ferrari turėjo problemų su padangomis ir stabdžiais, tad liko trečias. Lenktynes paįvairino labai stipri Timo Glock'o avarija, kai jam išvažiuojant iš vieno iš posūkių lūžo dešinė galinė jo bolido pakaba. Pilotas galu tenkėsi į apsauginius barjerus, tačiau sužeidimų išvengė.

Greičiausi ratai 
Greičiausiai ratą Vokietijos GP lenktynėse įveikė BMW Sauber pilotas Nickas Heidfeld, žiedą apsukęs per 1 min. 15,987 sek., važiuodamas vidutiniu 216,7 km/val. greičiu. Palyginimui, 2006 m. Vokietijos GP lenktynių šioje trasoje metu Michael Schumacher (Ferrari) greičiausią varžybų ratą įveikė per 1 min. 16,357 sek.

Kita 
Pirmą kartą N. Piquet jaunesnysis užlipo ant F1 podiumo.
Paskutinį kartą du brazilų lenktynininkai ant podiumo stovėjo 1991 m. Belgijos Grad Prix metu (tada Ayrton Senna ir Nelson Piquet).

Išnašos

Nuorodos 
FORMULA 1 GROSSER PREIS SANTANDER VON DEUTSCHLAND 2008
Straipsnis apie Vokietijos GP Hockenheimringo trasoje nuo 1999 m.  (aut. Milda Bazaraitė)
Vokietijos GP statistika 

Formulės 1 Grand Prix